Nola bateratu mendian egiten diren jarduera denak? | El Diario Vasco\nOihana Kortazar iazko Zegama-Aizkorri lasterketan.\nPuri-purian dagoen gaiari buruzko mahai ingurua antolatu du Gipuzkoako Parketxe Sarea Fundazioak ostiralerako, 'Zergatik zu edo ni, eta ez, zu eta ni?' izenburupean\nEL DIARIO VASCO Miércoles, 18 mayo 2016, 10:51\nForu Aldundiaren Gipuzkoako Parketxe Sarea Fundazioak 'Zergatik zu edo ni, eta ez, zu eta ni?' mahai ingurua antolatu du datorren maiatzaren 20an (ostiralez) arratsaldeko 6etan Zegamako kultur etxean. Egunean bertan, Zegama-Aizkorri Mendi Maratoiaren egitarauaren barruan, II. Zegama-Aizkorri Kilometro Bertikala ospatzen da eta mendi lasterketen giroan murgildurik gaudela, hausnarketa-saio ireki honetan, mendian burutzen diren jarduera askotarikoen arteko osagarritasunari buruz hitz egingo da.\nIzan ere, Gipuzkoako mendien erabilpena asko aldatu da azken hamarkadotan. Abeltzaintzak eta baso-ustiapenak irautea lortu dute, baina, egun, ekonomia arlokoa ez da mendiak gizarteari egiten dion ekarpena bakarra, aisia-leku moduan duen garrantzia, adibidez, gero eta handiagoa delako. Horri, besteak beste, abeltzaintza- eta baso-ustiapen gune asko babesturiko eremu bihurtzea erantsi behar zaio gainera.\nBistan da abeltzaintzak, esate baterako, mesede egiten diela zenbait habitat edo bizilekuen ongizate eta iraupenari, baina alde horretatik egiten duten ekarpena behar bezala aintzatesten al zaie abeltzainei? Ez al zaizkie traba gehiegi jartzen? Nola jokatu behar da aisia-lekuetan babesturiko espezieak daudenean? Non dago muga? Nola areagotu daiteke lehen sektorearen, kontserbazioaren eta aisiaren arteko osagarritasuna?\nGaldera horiei eta entzuleek egindako beste batzuei erantzuna ematen saiatzea izango da mendiko maratoia baino bi egun lehenago Zegaman ospatuko den mahai-inguruaren helburua. Aukera polita, beraz, hainbeste estimatzen ditugun eremuen eta jardueren gaurko egoeraz eta etorkizunaz hausnartzeko eta iritzia emateko.\nForu Aldundiaren Gipuzkoako Parketxe Sarea Fundazioak aurten antolatzen duen bigarren mahai-ingurua izango da Zegamakoa. Aurrekoa Ordizian ospatu zen otsailaren 19an. Orduko hartan izenburua 'Abeltzaintza Aralarren: ekartzen duena eta eskatzen duena' izan zen eta herritar multzo polita bertaratu zen. Hain zuzen, saio hartan entzundako ekarpenek eta eskariek ekarri dute, neurri handi batean, bigarren saio hau, abeltzaintzaren, baso-ustiapenaren, babesturiko eremuen kontserbazioaren eta aisiaren arteko osagarritasunaz hitz egiteko eta hausnartzeko nahiak alegia.


UPNA/NUPen "Euskaraz bizi nahi dugu" kanpaina jarri dute martxan hainbat taldek — Unibertsitatea.Net\nHemen zaude: Hasiera › Ziztu bizian › UPNA/NUPen "Euskaraz bizi nahi dugu" kanpaina jarri dute martxan hainbat taldek\nUPNA/NUPen "Euskaraz bizi nahi dugu" kanpaina jarri dute martxan hainbat taldek\n2011/06/20 - Unibertsitatea.net\n"Euskaraz bizi nahi dugu" kanpaina jarri dute martxan hainbat taldek UPNA/NUPen. Ekainaren 16tik uztailaren 1a arte dute unibertsitatera sartu nahi duten ikasleek aurrematrikula egiteko aukera eta matrikula euskaraz egitera bultzatu nahi dituzte ekimenarekin.\nTalde hauen arabera, 2010/2011 ikasturtean 782 ikasle matrikulatu ziren euskarazko irakasgai solteetara ikasketak euskara hutsean ikasteko aukerarik izan ez zutelako. Ikasle kopuru hau unibertsitatera sartzeko hautaproba euskaraz egin zuten ikasleen %10a baino ez da eta urtero-urtero hautaproba euskaraz egiten duten ikasleen kopurua handituz doa (aurten % 23,84a).\nHori dela eta ikasle euskaldunen eskubideak bermatzeko eskatu diote unibertsitateko errektoretza taldeari. Ekimenaren bultzatzaileak dira ondorengo hauek: Kontseilua, Sortzen-Ikasbatuaz, Ikasle Abertzaleak, LAB ELA, STEE-EILAS, Nafarroako Ikasleen Elkarteak eta unibertsitateko irakasle, ikasle eta langilek taldeak.


Nahia | Nahiaetaezina\nEgilearen Fitxategiak: Nahia\nAste batzuk daramatzat hau idatzi edo ez pentsatzen… merezi duen, edo ez… norbaitek irakurriko ote duen… baina tira, barruan bueltaka egoten jarrai ez dezan… hemen hausnarketatxo bat. Azken aldian behin baina gehiagotan gertatu zait, hizkuntza:euskara edo hizkuntza: euskara eta gaztelania … Irakurtzen jarraitu →\nAzken aldian http://www.kimutx.eu proiektuan nabil buru belarri. Lau urte dituen proiektua da, lau urtez, gutxinaka gutxinaka hazi dena. Eta azkenean 40 pertsona inguruk auzolanean elikatu eta hazi den proiektua. Eta auzolana bihotzean dugunez, webgunean denen eskuragarri jarri duguna. Zoazte Kimutx … Irakurtzen jarraitu →


HEZKIDETZAN ESKU HARTZEN talde-bloga: LEGEAREN BABESA…...IRAKASKUNTZAREN PROMESA\nHainbat Lege, Dekretu eta Plan ditugu Estatuan eta EAEn, eta zorionez piskanaka bagoaz pausoak ematen hezkidetzan.\nLege-dokumentuei esker euskarri legala izatea garrantzitsua iruditzen zait, baina are gehiago legediak markatzen dituen ildoen edukiak zeintzuk diren eta nola aplikatzen diren errealiatatean, hezkuntzan, alegia.\nMarian Morenok, II. Hezkidetza planaren aurkezpenean aipatzen duen moduan,\nez badago sentsibilizaziorik, nola aplikatu?\nZentzu honetan ezinbestekoa iruditzen zait lehendabizi sentsibilizazioa lantzea, irakasleekin , bai familiekin: hiztegia, ikuspegi eta iritzi desberdinak partekatu, ea; ondoren errazago lortuko da ikasleen sentsibilizazioa ere.\nBestalde, esan baharra daukat ez nekiela Euskadiko emakumeen eta Gizonen Berdintasunerako Legea (2005ko otsailaren 18a) zegoela; bertan aipatzen diren atalak garrantzi handikoak iruditzen zaizkit, horien artean, hezkidetza proiektuak, sexismoa edo emakumeen aurkako indarkeria eta pertsonak, egiturak eta koordinazioa; azken horretan ezinbestekoa iruditzen zaidan irakasleen eta zuzendaritzen arteko koordinazio zuzena aipatzen da, indarkeriaren gaia tratatzeko.\nAurreko urteetako posten artean Hezkidetza sustatzeko legedia aukeratu dut; oso modu bisualean eta erakargarriam aurkeztu du legediaren gaia eta hezkuntzan landu beharreko aspektuak adierazita daude; II. Hezkidetza Planean proposatzen diren 8 zutabeekin berritu eta egokitu daiteke gaur egun.\nAzkenik, hezitzaileok eta gizarteko hiritarrok dugun betebeharra esaldi batean laburtuko dut eta bide batez azpimarratu nahi dut akrostikoan idatzi dudana:\nLegea mantendu, berritu ….eta …. aplikatu behar dugu!\nAste honetako foroetako aukeretan RAP feministaren aukera izan dugu hausnarketa gisa, eta egia esan musika estilo horrek aldarrikapen ugari egiteko bidea ematen du, besteak beste indarkeria matxista, sexu-estereotipoak, ezarritako sistemaren aurkako borroka, sexua, matxismoa edota lana bezalako gaiei buruzko letra erradikalak erabiliz.\nPikara magazinetik aukeratu dudan rapera bat gomendatzen dizuet:\nCAYE CAYEJERA: “Genero zurrunak, mekanismo perfektua ”\nPuro Esterotipo abestiaren bideoklipak (2013) uko egiten die ohiko promozio-klixeei, sexu-erasoko egoeretan autodefentsarako gida txiki gisa planteatzen baita, rap estiloan.\nETIKETAK #AmaiaaN, LEGEDIA


“Sektorea oso kaltetuta dago eta ‘Kultur Plaza’ guretzat gakoa izan da” | Geuria\nHilabete hasieran jarri zuen martxan ‘Kultur Plaza’ ekimena Galdakaoko Udalak. ‘Kultura segurua’ da lemapean, hainbat ekitaldi antolatu dituzte, hala nola, kirola, hitzaldiak, musika, antzerkia, zirkoa, masterclassak, sormena, magia, bertsolaritza eta zientzia. Guztira doako 35 ikuskizun programatu dituzte Kurtzeako frontoian, Iturrondo plazan, Ardanza parkean, Kurtzeko plazan, Torrezabal Kultur Etxean, eta azken astean, Urreta ikastetxeko jolastokian.\n“Hasiera batean beldurra izan genuen, baina jendearen harrera oso ona izan da. Kulturaren alde egin dugun apustua guretzat gakoa izan da. Sektore nahiko kaltetua izan da kulturarena, eta uste izan dugu eman behar geniola behar zuen garrantzia”, dio Aiora Azagirre Galdakaoko Udaleko kultura teknikariak: “Irailean zehar egin ditugun ekintzak oso anitzak izan dira, kolektibo ezberdinentzako, denentzako, pentsatuak, bai umeentzako, gazteentzako, zein nagusientzako. Egia da hasieran kostatu zela jendea erakartzea, baina azkenean, herritarrak oso eskertuta azaldu dira. Harrera oso ona izan du ekimenak”.\n“Kultur Plaza ekimenak harrera oso ona izan du eta jendea oso eskertuta azaldu da”\nLehenengo asteetan eguraldia lagun izan du ekimenak, eta programatutako ekintzak Ardanza parkean edota Iturrondo plazan egin ahal izan zituzten: “Oso ekintza politak atera dira, oso espazio politetan, baina azken aste honetan, Euskadi Tropikala ez daukagunez, eguraldiak ez digu lagundu eta ikuskizunak lekuz aldatu behar izan ditugu”, dio Azagirrek. Hain zuzen ere, Urreta ikastetxeko jolastoki estalian egin behar izan dituzte azken ikuskizunak. “Agian Urretara beti kostatzen da jende gehiago erakartzea, baina umeek eta familiek oso harrera ona izan dute”, dio Azagirrek.\n“Guretzako garrantzitsua zen segurtasun-neurrien inguruan ondo pentsatzea zelan egin, eta kontutan hartzea espazioak. Horretarako, akotatu ditugu espazio guztiak, gero aulkietan eserita ipini dugu publikoa, segurtasun-distantzia errespetatuz, eskuak garbitzeko derrigortasuna ezarri dugu espazio horietara sartzen zen guztiei, eta noski, musukoa eramatea ere derrigorrezkoa izan da sei urtetik gorakoentzat, kendu ezinekoa”, dio Azagirrek. Era berean, sarrerak eta irteerak kontrolatu dituzte eta modu mailakatuan sartu eta irten da publikoa.\nHalaber, ikuskizun eta ikuskizun artean eremua eta aulkiak desinfektatu dituzte eta “leku izendatuak” ezarri dituzte: “Hau da, zetorren pertsonari edo taldeari esaten genion non eseri. Horretarako herriko elkarte ezberdinen laguntza izan dugu”, dio Azagirrek.\nDatorren astean emango diote amaiera ‘Kultur Plaza’ri bi ibilbide historikorekin: bata ‘Tximelarre, kategoria duen auzoa’, eta bestea ‘Elexaldeko Andra Mari, Erdi Aroko artearen harribitxia’. Irailaren 29an eta 30ean bina ibilbideak egingo dituzte Jesus Muñiz Petralanda arte historialari galdakoztarraren eskutik.\nSailkatuta: Aiora Azagirre, Bideoa, Kultur Plaza, Kultura, Portada\nKultura eta kirolak egiteko diru-laguntzen deialdia zabaldu du Zaratamok\nBasauriko Beldur Barik 2020 lehiaketak 900 euro banatuko ditu


Assemblea Nord-Catalana - Wikipedia, entziklopedia askea.\nAssemblea Nord-Catalana (A.N-C, Ipar Kataluniako Batzarra) Ipar Kataluniako erakunde bat da, katalanez komunikatua Perpinyàko prefeturari eta Frantziar Estatukoko egunkari ofizialean 2002ko ekainaren 1ean azaldu zena.\nBere xede nagusiak "hizkuntza katalaneko herrialde (Katalan Herriak esaten ditugunak) independiente, berbatu, bide ez biolentoetatik lortuen nazioarteko aitorpenik handiena eta katalantasunaren defentsa bere alderdi guztietan (hizkuntza, kultura...)" dira (erakundearen estatutoetako bigarren puntua).\nBost oinarri/helburu nagusi dauzka, Katalan Herrietako Batzarrerako egitasmoarenak:\nKatalan Herriak nazio katalanaren esparru geografiko bezala onartzea, euren arteko ezagutza sendotzea eta elkarrekiko kontzientzia nazionala piztea.\nNortasun nazional, kultural eta hizkuntzarena berreskuratzea; sindrome kolonialak salatuz: nazioa gaurko frantziar eta Espainiar estatuek konkista zuzenbidea erabiliz mantentzen duten zatiketa egoeratik berreskuratu nahi badugu garaitu behar diren autogorroto, alienazio, morroitasun eta konformismo pertsonal zein kolektiboak.\nKatalan Herri aske, solidario, ekologiko, nazionalki federal, politikoki demokratiko, sozialki justu eta ekumenikoki anaiartekoak eraikitzea.\nKatalan demokrazia herroaren autoantolakuntza eta mobilizazioan oinaritzea, lurralde eta sektorekako asanbladetan, eta halaber gaurko partehartze politiko eta ekonomikorako baliabideen aldaketan, Kataluniako herri kultura defentsa eta sustatzea bezala.\nKatalan herrien berbatze eta independentzia lortzea, eta Nazio Batuen Erakundeko eskubide osoko kide bezala aitorpena lortzea.


Mende erdia baino gehiago dirauen bidea da gurea. 1963ko azaroaren 12an ireki zituen ateak Andoaingo Aita Larramendi Ikastolak; 53 haurrek eta 2 irakaslek estreinatu zuten egun hartan Ikastola, Doña Juanita Alkainek utzitako etxean.\nAndoaingo haurrak euskaraz hazi eta hezteko helburua genuen. Euskal kulturatik abiatuta, herriko haurrei euskara hutsezko hezkuntza eskaintzen zien lehen ikastetxea izan ginen. Eta horretan dihardugu.\nZuri-beltzeko argazki bat dirudien arren, hamaika kolorez betetako irudiak ditu gure Ikastolak. Hainbat lekutan izan genituen ikasgelak, Andoainen jaio eta hazitako euskal nomadak izan ginen. Hazten joan ginen ordea, etengabe gorantz begira.\nGaraiak erabat aldatu dira: Andoain aldatu da, baita gizartea ere. Noski, gure Ikastolak ere, 50 urtetik gorako historia honetan, aldaketa ugari bizi izan ditu. Orduko 53 haurretatik 1000 ikasle izatera pasa gara eta 80 profesionalek egiten dugu lan Ikastolan, Bazkardo eta Txistokiko egoitzetan.\nHala ere, bada zerbait azken mende erdi honetan aldatu ez dena:\nIkastolak familiena izaten jarraitzen du, Herri Onurarako Kooperatiba Europarra baikara.\nHaur euskaldun eleanitz konpetenteak heztea da gure helburua, Europa mailan saritutako materialaren laguntzaz.\nMundu zabalera begira dagoen euskal eskola da Andoaingo Aita Larramendi Ikastola, kanpora begira dagoena, erroak non dituen ahaztu gabe; euskaratik eta euskaraz lanean ari dena.\n1963-2017 “IZATEA ERAIKIZ”


Andrak - Deia\nkarmele jaio 12.03.2021 | 00:45\niBILTZERA ateratzen diren andre batzuk, hain doaz azkar, urteak atzetik segika dituztela ematen du, haiengandik ihes egiten saiatzen ari direla. Askotan lagun batekin joaten dira, hizketan, bai, baina elkarri aurpegira begiratu gabe, despistatu gabe, oso modu profesionalean, ibiltzera atera direla ahaztu barik. Eta esango nuke benetan lortzen dutela atzetik segika dituzten urteak urrun uztea, gainean batzuk badaramatzate ere (aspaldi dakite besteen begietara "andrak" direla), hain ikusten dira konbentzituta egiten ari direnaz, hain duin, beraien malla, zapatila eta ibiltzeko jakekin, gozamena ematen du haiek ikustea.\nHaien adinera iritsiko garen eta, hala bada, nola iritsiko garen jakitea beti da zalantza, baina hirurogeitik gorako hainbat emakume ikusten ditut bizitza aktiboaren, ilusioaren, jakin-minaren eredu direnak. Guztiontzako eredu izan daitezkeenak, haien jarreragatik. Hitzaldi batera joatea besterik ez dago, bertaratutako gehienak emakumeak direla egiaztatzeko, harietako asko adinekoak. Eta ez dut uste kasualitatea denik, gaztaroan askok ez baitzuten aukerarik izan ikasteko, edo aisialdirako denbora, museora joateko, hitzaldi batera, irakurtzeko, kirola egiteko€ Askok senarrarekin batera bazen bakarrik izan dute bizitza publikorako aukera. Askok eta askok ez dute erabakitzeko aukera gehiegirik izan.


Odontologia kontserbadorea - Clínica Dental Agirre\nHome / Espezialitateak / Odontologia kontserbadorea\nTxantxar bat dugunean hortzaren ehun gogorra hondatu egiten da. Txantxarra koska egiten dugun haginaren aldean egon daiteke. Orokorrean agertzen diren hobiak eta hausturak bakterioak errazago txertatzea eta hondatzea eragiten dute, lehenik esmaltea hondatuz eta ondoren dentina.\nTxantxar interproximala izan dezakegu ere, hortzaren paretetan, hortz baten eta bestearen arteko tartean. Hori normalean eskuila soilik erabiltzean hortzaren paretak garbitzen ez ditugulako agertzen da. Ondorioz, bertan plaka eta hondarrak geratzen dira, eta bakterioek, sortzen dituzten azidoekin gure hortza hondatzeko aprobetxatzen dute. Horregatik da hain garrantzitsua haria edo eskuila hortzartekaria egunero erabiltzea, eskuilak bakarrik ez baitu ahoa bere osotasunean garbitzen.\nTxantxarren tratamendua oinarritzen da:\nObturazioa egin, “enpaste” moduan ezagutzen duguna. Hortzaren zati ahul eta hondatua kentzen dugu.\nHortz bakoitzaren koloreari dagokion erretxina konposatuarekin (ingeleseko, composite) hortza konpondu, edo beirazko ionomeroarekin. Material bikaina da txantxarra pulpatik (hortzaren nerbioa) gertu dagoenean, birmineralizatzen duelako eta hortz zuriaren zatiren bat gelditzen bada konpontzen laguntzen duelako. Klinikan asko erabiltzen dugun materiala da, batez ere, haurrekin.


Bideo komunikazio-sarrera - BIDEO-TXATA ERAKUTSI ERRULETA!\nbideoak perfektua dira neskak eta mutilak\nErosotasuna erabiltzaileei bizi auzo-Los Angeles, eta horrek zabaldu gaitasunak modernoa web teknologiak, aukera ematen identifikatzeko zenbaki bat ezaugarri berezia sare zabal bat bazkide Datazio Guneak erabiltzeko erabiltzaile datu-base erabiltzaile Batzuk utzi eta hainbat arrazoirengatik) horietako Bakoitzean badirudi bila zentzu berri bat deja vu behin eta berriro, Errepikatzen topaketa antzekoak dira gehiago ezagutzen direnakDatazio sistema da, halaber, oso erraza da, bideo-kamera, eta beste pertsona batekin begiratzen pribilegioak, bideo-chat. Aukeratu ahal izango duzu. Jakitea zer dibertigarria eta interesgarria oraintxe pertsona bat egiten duzun bezala.\nErraz igo argazkiak eta bideoak zure profila eta erabilera handi bat datu pertsonalak, argazkiak eta bideoak.\nIn VIP moduan, ikusi ahal izango duzu, argazkiak, bere jatorrizko tamaina.\nHori guztia eta askoz gehiago da minutuko disko kanpoan. Mesedez, sartu zure erabiltzaile-izena eta pasahitza zure izen-abizenak, adina eta genero -"ez zen bat eskaini".\nDatazio web Datazio video chat video chat free sex Seznamka Mosku, San Petersburgo, beste hiri batzuetan.\nPertsona. Bilatzen ari naiz\nEzkontza eta harremanak larriak bakar emakumeak eta neskak eta mutilak erantzun hemenSaioa hasi ziurtatu gizonak emakumeak bilatzen argazkiak bere lagunak. Datazio guneak free berezia Datazio zerbitzu ezaugarri, izan fisikoa oztopoak. Bat dago sarreran, kasu horretan, hainbat programak, hala nola, Whatsapp, Telegram, Skype, Vkontakte (VK) eta beste asko. Ezkontza, larriak harreman bakarra, emakumeak eta neskak eta mutilak ezin duten erantzuna hemen. Saioa hasi gune eta ikusiko duzu duten gizon-emakumeak bilatzen argazkiak aurpegi ezagun. Datazio guneak free berezia Datazio zerbitzu ezaugarri, izan fisikoa oztopoak. Bat dago sarreran, kasu horretan, hainbat programak, hala nola, Whatsapp, Telegram, Skype, Vkontakte (VK) eta beste asko.\nFree bilerak gizon Sobietar Batasunak, Errusia orrialde\nFree bilerak gizon Sobietar Batasunak\nBete gizon Dusseldorf: doan\nBerretsi zure telefono-zenbakia eta hasi berrien bila Mutil Dusseldorf Federal mundu Alemania eta hitz hitzaldian eta komunitate inolako mugarik gabe edo murrizketakBete nahi Da egin Dusseldorf gizon batekin, eta semea, eta erabat dohainik. Datazio gabe egun gure gune komunikazio eta korrespondentzia murrizketak, gezurrezko kontuak eta murrizketak.\nPertsona aurkitu, gure herrian bete harremanetan jartzeko beste bakoitzean, eta harreman bat lortu. Berretsi jasoko duzu zure telefono-zenbakia eta hasi berrien bila Mutil Dusseldorf distrito Federal Alemania eta eztabaida hitzaldian eta komunitate gabe edozein murrizketak eta murrizketak.\nLarriak harreman bilerak egokiak dira.\nDatazio neska da, beste askok bezala, industria, zerbitzuak, aspalditik zati bat gure online bizitzaEntzun ahal izango duzu gehiago online Dating istorioak lagunduko duzu bizirauteko eta nola duzu laguntzeko izango da aurkitu soulmate. hau sortu ahal izango indartsu bat familia, baina bat da, hainbat joera. Estatistikak arabera, kopurua dibortzioen urtean zehar amaitu da, eta ezkontza ez da gehiago irauten du urte.\nDatazio gune Mabel pozin aurkitu ahal izango duzu bizitza bat zeure burua, harreman bat garatuko gehien positiboa modu.\nGure gune bat aurkitu maila bateragarritasuna duzun bakoitzean, eta horregatik hartzen dut larri bat online adiskidetasuna harreman duzu hurrengo mailara, eta zerbitzu guztiak gunean doan dira. Lekua.NAHI DUT ONA AURKITU BAT EMAKUME BATEN BIZITZA OSOA ELKARREKIKO MAITASUNA ETA ZORIONTASUNA.EZ DUT ETEN. Guztiak cupcakes dira nahikoa.\nLehentasuna: seguru, goi-maila, presentzia adimen zoriondu.\nDugu cute bikote bi neska eta adina. Elkarrekin bizi gara asko udan.\nAri gara, bai plangintza erditzen. Horretarako, bilatzen ari gara osasuntsu bat, athletic, intelektual pertsona gabe, ohitura txarrak, garapena eta upbringing gazteek.\nBeste guztiak xehetasunak aurki daiteke, posta elektronikoaren bidez, eta pertsona.\nBete nahi dut pertsona ona gabe ohitura txarra, ahal izanez gero, ex-soldadu bat, familia bat hasteko. Kaixo guztioi, naiz bat pertsona normal, normal bat behar eta nahia. Dut denbora asko igaro gunean. Idatzi Zidan, behin betiko izango dut betetzen elkarrekiko sinpatia eta bazkide betetzen, chat bilduko hezurrak, aukera eta aukera bat aurkitu bigarren erdia Internet bidez. Guztiak ditugu Datazio zerbitzuak eskaintzen dira erabat dohainik. Bakarrik Larriak harremanak eta ezkontza flirt.\nFree erregistroa gabe Datazio telefono bidez, Vermont\nHerri Datazio gune bat gabe erregistratu telefono zenbaki bat argazki Vermont, Errusia, CIS\nEta datu-base handi inkesta zerbitzua erakargarria da erabiltzaile guztientzat. Kontua sortu, gaur egun free gabe,"erdi"du Vermont gunean eta gehitu mezu bat ikusteko zure argazkiakEzagun berri bat eskaintzen du, modu berri honen kide bihurtu gune telefono zenbakiak, esker optimoa esleipena eta bateratzetik lortutako baliabideak. Polovinka Datazio gune eta izen-ematea doan gabe, argazkiak, telefono zenbakiak eta gaia jabetza segurtasuna ezin da bete.\nSare ona du, gainera, eratu, non neska deitu ahal guys Belmont, komunikatzeko, Interneten, argazkiak hartu, eta telefono deiak egin.\nPolovnka gune libre (izen-ematea) eta zerbitzu guztiak eskuragarri gunean, egunero ez dira berriak bilerak eta parte-hartzaileak zirkulua ezagunen. Gaur egun erabili ahal izango duzu"Gogoko"zerbitzu-hau da, telefono zenbakia neska eta mutil argazki, zein ere izan zen izeneko. Izena emateko egin klik hemen.\nHil Datingstelle Schweiz Datierungsankundigungen Schweiz, Datierungswand Schweiz\nSuitzako ezkontza Agentzia korrespondentzia, ezkontza-Agentziak Iragarki taulan aurkitu lagunak, hasteko, harreman serio bat eta familia\nአዳዲስ ቅድሚያ, ሴቶች የመስመር ላይ ከሌሎች ፎቶዎች\nchat erruleta neska online izen-ematea gabe bideo-txata urte chat erruleta telefono batera Free chat Datazio zerbitzu helduen Datazio bideo Datazio munduko video chat online egiaztatu pare bideo Topaketak free Datazio top free chat guneak


Terrorismoaren biktimen elkarteek zabalkiro sentitu dute biktimen eskubideak berriro arautu behar direla, eta hala alda rrikatu dute. Azkenik, pozik egoteko moduan gaude, Gorte Nagusiek Terrorismoaren Biktimak Aintzatetsi eta haiei Osoko Babesa emateko irailaren 22ko 29/2011 Legea onartu baitute.\nPlanak berak dio xedea herritarren jarrera alda tzeko bidean aurrera egitea dela, sistema demokratikoa elkarrekin aske bizitzeko berme gisa onar dadin. Gainera, bakerako hezkuntzan lehenago izandako ekimenek jarraipena izateko eta ekimen horiek sistematizatzeko borondatea adierazi da. Kontuan hartzen ditu nazioarteko organismoek estatuko testuinguruarekin bat etorriz egindako gomendioak. Gobernuak berak arlo horretan egiten dituen ekintza guztiak sailen artean egiten ditu, eta are erakundeen artean ere, eta izaera horixe dago planaren oinarrian.\nUrtarrilaren 11ko 1/2011 Dekretuak alda tu egiten du Giza Eskubideetan eta Bakean Hezteko Aholku Batzordea sortzeko eta arautzeko otsailaren 10eko 31/2009 Dekretua, eta Bizikidetza Demokratikoa Sustatzeko eta Indarkeria Deslegitimatzeko Aholku Batzordea sortzen du. Aholku Batzorde horrek askotariko kideak ditu; izan ere, administrazio publiko hauetako ordezkariek osatzen dute: Eusko Jaurlaritzako hainbat kide, foru aldundietako kide bana eta euskal udalerrien hiru ordezkari; bakearen eta giza eskubideen aldeko hezkuntzan lanean diharduten elkarte eta erakundeetako lau ordezkari; Euskadiko Eskola Kontseiluko lau ordezkari; pertsona bat UPV/EHUren ordezkaritzan; kide bat EITBren ordezkaritzan; eta Arartekoko ordezkari bat. Beraz, Arartekoak parte hartu du Kontseilu horrek 2011n egin dituen hiru bileretan. Kontseiluaren xedea da bizikidetza demokratikoarekin eta indarkeriaren deslegitimazioarekin zerikusia duten kontuei buruz eztabaidatzeko topagune izatea; beraz, egiteko esanguratsua du une hauetan.\nBai terrorismoaren biktimen elkarteen jarduketak, bai terrorismoaren biktimak gogoratzeko egindako fundazioen jarduketak, bai eta bakearen aldeko elkartearen jarduketak ere, zalantzarik gabe lagungarri izan dira terrorismoaren biktimak ikusarazteko eta zer egoeratan dauden eta zer alda rrikatzen duten jakiteko.\nGainera, COVITEk adierazi zuen ez zeudela ados gaur egungo arau-esparruaren zenbait alderdirekin, eta beharrezkoa zela, haien hitzetan, terrorismoaren biktimen eskubideak arautzen dituzten arauak alda tzea. Batetik, uste dute Terrorismoaren Biktimei Aitorpena eta Erreparazioa egiteko ekainaren 19ko 4/2008 Legea eta berori garatzen duen 290/2010 Dekretua bost esparrutan alda tu beharko liratekeela, haien ustez beste ikuspegi batetik jorra baitaitezke, arlo horri buruzko beste arau autonomiko batzuetan egin den bezala:\nEra berean, uste dute Gorte Nagusiek berriki onartutako Terrorismoaren Biktimak Aintzatetsi eta Osoko Babesa emateko irailaren 22ko 29/2011 Legeak ez diela erantzuten terrorismoaren biktimen elkarteak planteatutako alda rrikapenei.


Lasarte-Oriako greba batzordea: "Sistemaren aldaketa erradikala bultzatu eta ofentsibara pasa nahi dugu greba orokor honekin" - Lasarte-oria - Txintxarri.eus\nLasarte-Oriako greba batzordea: "Sistemaren aldaketa erradikala bultzatu eta ofentsibara pasa nahi dugu greba orokor honekin"\nAstebete falta da urtarrilaren 30eko greba orokorrerako. Lanuztea deitu duten sindikatu eta eragile sozialek batzordeak sortu dituzte herriz herri; Lasarte-Orian ere bai. Agerraldi publikoa egin dute, herritarrak parte hartzera animatuz. Grebaren egunean Lasarte-Orian egingo diren mobilizazioen berri ere eman dute; besteak beste, manifestazioa egingo dute, 18:00etan, Okendo plazatik abiatuta.\n"Egun bizi dugun eredu ekonomiko eta soziala sostengaezina da; bai eremu produktiboan, baita erreproduktiboan ere". Gisa horretara ekin diote agerraldi publikoari Lasarte-Oriako greba batzordeko kideek. Bost pertsona eseri dira mahaian, hainbat sindikatu eta eragile ordezkatuz: Maialen Aranburu (ELA sindikatua); Olatz Arozena (LAB sindikatua); Oihane Etxezarreta (gazteen kolektiboa); Saioa Gomez (mugimendu feminista); eta Joxe Manuel Aranburu (pentsionista). Urtarrilaren 30eko -osteguna- greba orokorra testuinguruan jarri dute, Euskal Herriko Karta Sozialak prestatutako Aldarrikapen Taularen berri eman, kolektibo bakoitza atxikitzeko arrazoiak esplikatu eta grebaren egunean herrian egingo diren mobilizazioak iragarri.\nELA sindikatuko kide Maialen Aranbururen hitzetan, "estrukturala" da prekarietatea lan munduan, eta "gorantz" doa, "2010 eta 2012ko negoziazio kolektibo eta lan erreformen bidez": langabezia, soldata arrakala, eros-ahalmenaren galera eta azpikontratazioa aipatu ditu, beste batzuen artean. Gauza bera gertatu da pentsio publikoekin. "Murrizketak egin dira etengabe, Toledoko Ituna eta Elkarrizketa Sozialaren markoan eta 2011 eta 2013ko erreformen bidez". Aranburuk zehaztu du prekarietatea "lan eremu formaletik harago" doala: "Bizitza sostengatzeko egitura kolektibo eta publikoak" pairatzen ari dira egoera hori. "Aberastasunaren banaketa gero eta bidegabeagoa da; horrek, gainera, izugarrizko genero inpaktua dakar berarekin, prekarizazioaren aurretik zeuden desberdintasun eta zapalkuntzak areagotuz".\nLasarte-Oriako greba batzordeko kideen aburuz, "beharrezkoa" da "zaintza nahiz bizitza erdigunean" jarriko dituen "sistema berri bat" eratzea; "eredu sozioekonomiko alternatibo bat". Ildo horretan, urtarrilaren 30eko greba "sistemaren aldaketa erradikala bultatzeko eta ofentsibara pasatzeko mobilizazio erraldoia" izan daitekeela uste dute.\nEuskal Herriko Eskubideen Karta Soziala osatzen duten eragileek Aldarrikapen Taula bat sortu dute. "Hiru ardatz" zehaztu dituzte: lana, pentsioak eta eskubide sozialak. "Lan harremanetarako esparru eta pentsio sistema propioak" funtsezkoak dira taula horretako neurriak gauzatzeko, herriko greba batzordearen hitzetan. Hego Euskal Herriko erakundeei "erabaki zehatzak" hartzea galdegiten die. Tartean, hauek:\nGutxieneko pentsioa 1.080 eurora igotzea\nZuzeneko nahiz azpikontratatutako enplegu publikoan 1.200 euroko gutxieneko soldata eta 35 orduko lan-astea\nLan arloko soldata arrakala, diskriminazioa eta indarkeria matxistarekin amaitzea\nPentsioen sistema publikoa defendatzea\nHego Euskal Herriko patronalei exijitu diete Aldarrikapen Taulan azaltzen diren lan-baldintzen inguruko eskaerak aintzat hartzea.\nGreba orokorra Lasarte-Orian\nLAB sindikatuko kide Olatz Arozenak azaldu du zein izango diren urtarrilaren 30eko grebaren harira Lasarte-Orian egingo diren ekintzak. "Herritarrak animatzen ditugu horietan parte hartzera, eta egun horretan lanera ez joatera".\n07:30ean, kotxe karabana bat irtengo da Hipodromotik; lantegi eta poligonoetara joango dira.\n08:30ean kalejira bat egingo dute herrian barrena, komertzioekin lanketa egin eta greba egiteko arrazoiak esplikatzeko.\n09:30ean, eskualde mailako hitzorduarekin bat egin, eta Urbil merkatalgunera joango dira, bertako dendekin lanketa egitera.\n11:00etan, bizikletaz edo trenez Donostiako manifestaziora joateko deia.\nBehin Donostiara iritsita, 11:45ean, bat egingo dute manifestazioko zutabeetako batekin, Amaran (Madrilgo Etorbidearen bukaeran), eta Artzai Ona elizarantz joango dira, 12:30ean hasiko den manifestazioan parte hartzeko.\nManifestaziotik bueltan, Elizatze plazan bazkalduko dute. Norberak eraman beharko du bere janaria.\n18:00etan, herri mailan egingo dute manifestazioa, Okendo plazatik abiatuta.\nLasarte-Oriako greba batzordearen aurkezpena: urtarrilaren 30eko grebaren testuingurua\nTxintxarri Aldizkaria urt 23 Lasarte-Oria\n"Egun bizi dugun eredu ekonomiko eta soziala sostengaezina da; bai eremu produktiboan, baita erreproduktiboan ere". Gisa horretara ekin diote agerr...\nLasarte-Oriako greba batzordearen aurkezpena: herrian egingo diren ekintzak urtarrilaren 30ean\nLasarte-Oriako greba batzordeak hainbat ekintza antolatu ditu urtarrilaren 30era begira.


"GAIXOTASUN HAU NEKAGARRIA DA" - - Karkara.eus\n"GAIXOTASUN HAU NEKAGARRIA DA"\nIdoia San Sebastian corta 2020-03-18 18:31\nJuanita Cortak hirurogeita hamabost urte ditu eta Alzheimerra du. Domingo San Sebastianek berriz, hirurogeita hamazazpi eta Juanitaren zaintzaile nagusia da. Duela berrogeita hamabi urte ezagutu zuten elkar Zarauzko frontoian, musikaldi batean. 1970. urtean ezkondu ziren eta urriaren 17an urrezko ezteiak ospatuko dituzte.\n“Gaixotasun hau nekagarria da”\nJuanita Cortak hirurogeita hamabost urte ditu eta Alzheimerra du. Domingo San Sebastianek berriz, hirurogeita hamazazpi eta Juanitaren zaintzaile nagusia da. Duela berrogeita hamabi urte ezagutu zuten elkar Zarauzko pilotalekuan, musika emanaldi batean. 1970. urtean ezkondu ziren eta urriaren 17an urrezko ezteiak ospatuko dituzte.\nNoiz diagnostikatu zioten Alzheimerra zure emazteari?\nSeguru-seguru ez dakit, baina ni jubilatu baino lehenago. Oker ez banago, hemezortzi urte baino gehiago igaro dira ordutik. Ni 60 urterekin jubilatu nintzen.\nNola erreakzionatu zenuen Alzheimerra zeukala esan zizutenean?\nBere ahizpak ordurako bazuen Alzheimerra. Goreti medikuak pastilla batzuk ematen zizkiola gogoratzen naiz, ez ziolako buruak ondo funtzionatzen, eta Donostiara bidali gintuen. Urtean bi aldiz joaten ginen, baina ez Kike Arriola medikuarengana baizik eta mediku espezialista normal batengana.\nNolakoa da gaixotasun hau?\nNekagarria. Emaztea gaixo eta zuk mila gauza egin behar dituzu eta batzutan, gauzak ondo hartzen ez dituenez, erraz haserretzen da. Haserretu egiten da eta errietan hasten zaizu. Orain, agian, ez baina lehen bai.\nZeozer positiborik ba al du?\nBai, oinez ibiltzearena aipatuko nuke. Nire emaztea asko ibiltzen da oinez.\nZein da orain artean bizi izan duzun unerik gogorrena?\nBada ez dakit. Pixkanaka-pixkanaka, urteen poderioz, ohitu egiten zara, baina hau oso gogorra da.\nBa al du eraginik zure eguneroko bizitzan?\nOrain ez dauka ahalmenik ezertarako. Ez da ezertarako gai eta dena zuk egin behar duzu.\nZuretzat denbora librerik ba al duzu?\nUne honetan, ez. Goizean eguneko zentrora eramaten dut; ondoren ogia ekartzen dut. Eguraldi ona egiten badu, baratzera joaten naiz. Han ordu t´erdi edo bi ordu igarotzen ditut. Gero etxera itzuli, bazkaria egin eta bilobarekin bazkaltzen dut. Eta hark ontziak garbitzen dizkit. Arratsaldeko bostetan emaztea jasotzen dut. Lehen, bolada batez jubilatuen tabernara joaten ginen eta biok punttun ibiltzen ginen, baina honetaz ere aspertu zen. Jubilatuen tabernarantz joaten baginen ez zuela joan nahi esaten zidan: “Ni ez noa horrera aspertu egiten naiz eta”. Ibiltzea eta paseatzea asko gustatzen zaio. Ibili batera eta bestera. Ni bera baino gehiago nekatzen naiz.\nLaguntza ekonomikorik jasotzen al duzu?\nBai. Foru Aldunditik.\nEta bestelako laguntzarik? Laguntzen al dizute seme-alabek?\nBai, bai… Sarritan etortzen dira.\nNekatuta bukatzen al duzu eguna?\nBai, zeharo nekatuta. Eguerdian nekatuta egoten naiz dagoeneko. Lehen sekula ere ez nuen siestarik egiten eta orain egunero egin behar izaten dut. Urteak ere aurrera doaz.\nZure emaztearen jarrerek molestatzen al zaituzte?\nOrain ez; lehen berriz, bai. Haserretu egiten zen, nik ez nion jaramon askorik egiten, baina halere haserretu egiten zen; batez ere, ibili behar horrekin. Hondartzara itzuli bat eman eta etxeratzen ginen orduko berriro egongelara etortzen zitzaidan eta “Goazen!” esaten zidan. Eta nik esaten nion “Etxera oraintxe etorri gara, Juanita” eta berak “Bai, baina beste itzuli bat egin behar dugu”. Eta “Beti zuk nahi duzuna egiten dugu” esaten zidan.\nZure emaztearen zaintza beste baten esku utziko al zenuke?\nEz. Oraintxe bertan, ezta pentsatu ere.\nAgurtu aurrretik gogoratu, zuen seme-alabak, Idoia, Arritxu, Jon eta Lorek asko maite zaituztegula.


Lehorretik hurre, itsasoan naufratu eta hondoranzko bidean gailurra agirian geratu zaion menditxoa da Gaztelugatxe. Begi biko zubi ezrregularra da Soilubek luzatzen dion besoa, zeinaren esku-atzean Santuari eskainitako elizatxoa dagoen. Zubi-besotik harainoko eskuturra luzea da, eta malkartsua. Umeek baino ez dute arnasaldi bakarrean igotzen, harmailak zenbatu guran, kaioekin leihan. Emakumezko bi balaunbiko datoz gorantz eta bide erdian azkenik ere chesterra erretzen geratu den Onofrek, bera ere oinez datorrela eta, herri-multzoaren barruko deritzo bere buruari. Anitak zalantzaz esan dio, «Beharbada geuk be belauniko egin beharko genduke zati hau». «Hasikerean oinez esan dozu eta oinez amaituko dogu», gizonari barruan duen kapitainak egin dio gainez. Bere burua gorrotarazi aginean dago.\nTabakoak ukendu miragarriaren eragina egin diona esker, legundu egin du ahotsa. «Amaitu daigun hasitakoa hasitako moduan». Oinetan hazka egin du Onofrek azken harmailetan gora jo orduko.\nKanpai-hotsak, mezatara deituz, arindu egin ditu Anitaren hankak. «Mezatarako berandu goaz» entzun dio Onofrek beroneri esaten diotsola. Bera ez da sekula ere joaten. «Jainkorik izanez gero honegatik mogitzen danik, a ze jainko narratsa». Elizatxoko arkupetan gerizpe gozoenak egin dio abegi. Anitak bururako mantila atera du paparretik. «Eta jainkoak hemengoari jaramon egiten badeutso, kakazaharra jainko». Elizatxoko ilunpetan begiak itsu geratu zaizkio une batez. Apurka apurka, ninietako argitzuloak hangora egokitu ahala, neguko edozein arrastiko argitasun beretsuaz antzematen du eliza-barrua. Ekialdean leiho borobila dago, argizko hage oblikuoa dakarrena. Mantilak erdizka estalita begiak, Anita zein eder eta zein urrun, Onofrek ez daki bera zertan dagoen han. Behin erratu izarrarteko kalkuluetan eta harrez gero okerreko bidean ote dabilen dago. Ez oso okerrekoan. Hasiera batean graduren bateko aldeaz baino ez oker kalkuluetan eta gradutxo horixe, hainbeste miliaren ostean, egundoko alde bihurtu da. Beste kontinente batera ekarri du errakuntzatxoak. Trigonometri kalkuluak egin ditzake meza luzatzen den bitartean. Oinetan bere ohizko ibilkerara etortean odolak dakartzan danbadakadak nabaritzen ditu. Monagiloa ageri da altarean. Bertara begira geratu da Onofre. Kandelak iziotu ditu umeak eta hantxe agertu da abadea.\nIntroibo ad altarem Deum latinez ekin dio gorantz begira burua. Onofrek ere gorantz begiratu du. Beste argitzulo borobil bat dago aurrekaldean. Hango argia oztaka dator ihesean sabaian eskegita diren objetuen artean. Exbotuak dira.\n«Jainkoari ume gaiztoari legez, olgetakoak emon», Onofrek, airean nabigatzen moduan dagozen itsasuntzi txikitxoei banan banan so, trigonometriazko beste kalkulu bati ekin dio. Benetan diren barkuak itsasoak eta benetakoen aldaki zehatza diren botogaizko hauen artean lerro teorikoak luza daitezke, brankatik brankara, txopaz txopa eta mastarik masta, eta lerro guztiak zentro teoriko bakarrean bilduko lirateke. «Jainkoaren begian!». Anita burumakur dago, zur ilunezko jesarleku luzengetan dagozen beste guztien moduan. Onofre ez da debozioa erakusteke dagoen bakarra. Atzean, sartu eta urten dabiltza umeak.\n«Eta badaezpada be», amorruzko su geldo batek hartuta, tripulante eta guzti miniaturizatuak diren itsasuntzi batean geldi begiak, «euren burua sartu juek trikimailuan». Trigonometria hutsa ere ez da. «Jainkoak begizko ona egin deien gura juek». Zutundu eta kanporako keinua egin du gizonak. Anitak nabarmen egin dio agiraka, mutu, berari giroak daragion barruaroa amarena izan eta Onofreren portaera ume zirinarena bailitzan, berdin.\n«Ez ama!», Onofrek bere kautarako egin alarau, kanpoan aditu ez den barru-ahotsaz. Azken begirada egin dio elizatxoari. Hormetan argazkiak dagoz, eta eurotan ere baporak. Dena dago santuaren eskuetan. «Edo buruan», aldare nagusian Donianeren buru bizartsu erretilu borobilean eta leporik gabe dago. «Agur!».\nAtetan bideko lehenagoko ipuin-edaslea agertu da. Behearen gainean iltzatuta geratu zaizkio hankak Onofreri. Ipotxa ez dela hain ttikia ohartu da, harek txapela burutik kendu, ezker hanka belaun-giltzaz itxi eta dantza bakarreko azken mogimenduaz eskuin besoa belaunbildurik ez duen hankaren parean, txapela eskuan eta burua makurturik, halaxe geratu denean.«Dana sinesten jok horrek be».Eguerdiko beroak galdara bihurtarazi behar du gailurtxoa. Gerizpe bila jo du Onofrek itsasoaren auzokide dagoen hormara. «Hemen behintzat ez diagok inor».\nUhinak apar burrunbatsuetan hausteak, elizatxoaz bestaldeko jai-zaratei ihardukiaz bezala, musikatasun eta guzti datozkiola deritzo. Munduaren borobiltasuna erakusten du han urrunean lurrun egiten diren uren kurbadurak.\nOnofre aditu du, Anitaren ahotsa denik ere ohartu gabe. Lepoa bihurtu du.\nAna, zer? loaren osin sakonetik sorginduta datorkion ahotsaz.\nZergatik urten dozu mezea amaitu orduko? begietan ageri dituen iusturiek trumoi-hotsa iragartzen dutelarik. Halan pentsatu dozu betetzea gure promesea?\n«Zeure promesea», jesarrita dagoen belartza legunetik zirkinik egin gabe erantzun dio, berriketa bide labankorragoetan abiaraz ez dezan beldurrez.\nItsasotik hain gertu, kapitaina nagusitu zaio barruan gizonari. «Ez dot halakorik sinesten nik». Anitaren okotza ogi kuzkurraren modura zimeldu da. Malkoek diosala egin diote haren begietan eguerdiari. Jagi da Onofre eta errukitsu oratu dio ukalondoetatik. Belartzan jesarrarazi du.\nNahikoa da zeuk sinesteagaz.\nZeuk be besteak lez bardin! Onofreren eskuetatik askatuz. Umerik ez eukitearen erruduna neu naizela uste dozu zuk be. Esaistazu ba 'matxorra' zeuk be, esaistazu, bai!\nElizatzeak eskaintzen duen bakarraldeaz baliatzera gazte bikote bi agertu dira. «Xiii» egin dio Onofrek, ume txikiari legez, bere hanka sartzeaz konturatu den aldi berean emazteak orain arte jasan behar izan duena ausnartzen hasi bait da. «Matxorra». Gorrotoak uhin-hausteak baino indartsuago egin dio hesteetan gora. Arrapaladan dabilkio odola.\nBarkatu esan dio, izterretako kolore esnerkaraz mira eginda berriro ere. Santuari debozioa deutsonak egin ezkero nahikoa dala esan gura izan dot.\nBardin da gorputzean azogea duenaren moduan zutundu da, malkoek utzi dioten mintz bustiaren atzean dirdigarriago begiak. Donianeri egin beharrekoa egin deutsagun eta, orain jaia da...\nDuela hamar urteko San Juanetan eskutik lehenengoz oratu zuen Anita da hau, begien indarrak bizi duena. Onofre bera ere zutundu egin da. Bikote etorri berriek zirrika dihardutela ezkuta gura dute, alferrik. Sugeak iratzarturik dabiltza sasoi honetan.\n...eta endemas bedarrak dagoz.\nElizatxoko aurre estuan dena da jai-sua orain. Aintzina gaztelua izan zenaren ekialdeko hormari teilatua gehitu eta hamaiketakoak egiteko leku bilakarazi dute. Beterik dago. Handik Onofreren eskuetara berez egin du bidea zahatoak. Adiskidetasun hutsa dahangoa. Anitari ere eskaini diote. «Kalterik ez deutsu egingo», Onofrek lehenagoko guztiak burutik uxa ditzan esan dio. Edoski egin behar izan du emazteak zahatoko muturretik.\nEzetz halan edan? zirikatu du paparrean eskegita txiribita eta txikori-bedarrez osaturiko idunekoa duen batek.\nZahatoa bekoki goian ipini, gerria atzez makurtu eta betartera isuri du ardaoa. Sudurreko malda biak ubide, gainezpainera lehenik eta ertzetara gero, ardaozko errioak etorri zaizkio jarioan aho barruraino. Teilapekoek txalo egin dute.\nHori dok popea ozen esan du baten batek, jaramonik egin gabe harmailetan behera jaisten hasteko izan direnean. Eta topea be barre egin dute biek.\nEspartinak oinetan eta beherantz, «gozamena» otu zaio Onofreri. Harmailadiari eusten dioten arku bien pean erromesak uretan dabiltzala eta, «goazen» esan dio Anitari. Men egin dio. Haitzik haitz itsasoak agerian utzi dituen potzuen aldera ailegatu dira.\nBerton Anita jesarri egin da. Onofrek berak uhinak hausten direneko alderantz egin du.\nItsasoko bitsa, bizitza burura etorri zaiona esan dio. Barre egin du Anitak.\nOnofrek biluzik ureztaldi bat non egin bila, haitzak berezko dituen zulo bien alderantz jo du, aurrean harro ageri zaion Akatx horretan ez egoteaz bekaizti. Karramarroen artean karramarro ikusten du bere burua, berba madarikatua bururatzeak zirgitik ere ez dagiola. Baten baten muskadak eragin ur-hotsa aditu du. «Ez hago bakarrik». Beste hori nor den sumatu ere egin gabe, burua azaleratu duenean zur eta lur geratu da.\nFantasmen moduan agertuten haiz beti Onofre, neu natorren leku guztietara hator eta.\n«Ba egon hadi hor trankil, ze fantasma honek hondokarrika akabatuko hau eta», aldarri artean tri-tra erantzi da Onofre. Must! egin du, kikunbehera, eta behingoan izan aspaldiko lagunaren ondoan.


Araba-Eus - Arabar gizarteak, Foru Aldundiaren bitartez, bere buruari galdetzen dio zer egin dezakeen euskararen alde\nArabar gizarteak, Foru Aldundiaren bitartez, bere buruari galdetzen dio zer egin dezakeen euskararen alde\nForu erakundeak, hala, ordezkari politikoak, kirolariak, artistak eta sektore bateko eta besteko bozeramaileak bildu ditu mezu bat zabaltzeko euskararen nazioarteko egunaren kariaz.\nGasteiz, 2016ko abenduaren 2a. Euskararen nazioarteko egunaren kariaz, bihar ospatuko baita –abenduak 3–, Arabako Foru Aldundiak bideo bat eman du argitara, erakusten dituena arabar gizarteko zenbait kide 2016ko ospakizun honetako mezuak daraman galderari erantzuten: “Zer egin dezaket nik euskararen alde?\nHala, bada, Ramiro González Arabako diputatu nagusiak, Gorka Urtaran Gasteizko alkateak, Gaizka Toquero futbolariak, Maider Unda borroka libreko kirolariak, Ortzai aktoreak eta arabar gizarteko beste hainbat ordezkarik jendaurrean agertzen dituzte Araban euskararen erabilera indartzeko beren buruarekin hartuta dauzkaten konpromisoak.\nAsmoa da bideoa tresna bat izatea, arabar gizarteak gogoeta egin dezan euskararen eguneroko erabilerari egiten dion ekarpenaz, eta, gainera, gonbidapena egiten zaio arabar gizarteari, sare sozialen bidez konpromisoak har ditzan, bideoa haien bitartez zabalduko baita.


Nafarroako argitaletxeek jarduera-programa bat prestatu dute Liburuaren Egunerako - KULTUR SHAREA\nEgileekin hitzaldiak, liburuen aurkezpenak eta solasaldiak izango dira, besteak beste. Ekintza guztiak sare sozialen bidez partekatuko dituzte.\nEditargi Nafarroako Editoreen Elkarteak, Liburuaren Eguna ospatuko du, gaur, apirilak 23. Koronabirusaren eraginez, giltzapetuta gauden honetan, liburu-dendek antolatzen duten liburu azoka ezin izango da kaleetan zehar egin. Egoeraren aurrean, Nafarroako argitaletxeek jarduera-programa bat prestatu dute. Hala, egileekin hitzaldiak, liburuen aurkezpenak eta solasaldiak izango dira, besteak beste, aurtengo Liburuaren Egunean. Ekintza guztiak sare sozialen bidez egingo dira, “nahi duten guztiek gurekin harremanetan egoteko”, azaldu du elkarteak.\nBestalde, Nafarroako Editoreen Elkarteak adierazi duenez, Nafarroa irakurketan eta liburuen erosketan punta-puntakoa den herrialdea izanda, “krisialdiaren ostean, jendea liburu-dendetara joatea eta sektorea babesten jarraitzea espero dugu. Argitalpen-sektorea, une kritikoa bizitzen ari da. Tokiko liburuaren mundua arrisku larrian dagoen honetan, Nafarroako argitaletxeen sektoreari ematen zaion laguntza guztia ongi etorria izango da”.\nBide batez, Editargik azpimarratu du gaur inoiz baino garrantzitsuagoa dela Nafarroako erakunde publikoak argitalpen- eta kultura-sektoretik hurbil egotea eta krisi honen eragina ahalik eta txikiena izan dadin beharrezkoak diren neurri guztiak babestea. “Sinetsita gaude horrela izango dela”.\nHauek dira jada baieztatutako jarduerak eta argitaletxeen webguneak:\n– 18:00etan Caracasetik zuzenean Marco Teruggi eta 19:00etan Managuatik Gioconda Belli.\n– 18.30ean Ignacio LLoret (Instagram bidez: @lloret2016)\n– 12:30ean Victor Moreno\n– 11:00etan Yolanda Arrieta\n– 11:30ean Antton Kazabon\nTags: Egitargi, Liburuaren Eguna